SARLNUUS SONDAG 21 OKTOBER 2007 


U luister na ZS6SRL die amptelike radiostasie van die Suid-Afrikaanse Radioliga, 
die nasionale vereniging vir amateurradio in Suid-Afrika, met `n nuusbulletin 
wat elke Sondag om 08:15 SAT in Afrikaans en om 08:30 SAT in Engels uitgesaai 
word. Om na oudio via die web, of dmv. Echolink deur ZS6FCOS te luister, 
besoek www.sarl.org.za, klik op ARMI en volg die koppelings soos aangedui. 


Hierdie, en vorige bulletins, kan ook van www.sarl.org.za afgelaai word en u kan 
ook daar inteken om toekomstige bulletins per e-pos te ontvang. 


U nuusleser vanoggend is Johan, ZSGJPN, vanuit Pretoria met herleidings op 
51,400, 14,235, 10,135, 7,066 en 3,695 MHG asook 28,235, 438,825 en 1 297 MHz 
FM in die Pretoriagebied. (Ander nuuslesers verander soos toepaslik). 


In die nuus vandag; 

SARL-HMO-BAKENPROJEK DINSDAG OFFISIEëL GELOODS 
KONSEP KLI-STANDAARDE SAL NA DIE OKOSA-RAAD GAAN 
HIERDIE WEEK IN TEGNOLOGIE 

NOMINASIES VIR SARL-RAADSLEDE INGEWAG 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


SARL-HMO-BAKENPROJEK DINSDAG OFFISIEëL GELOODS 


Die SARL-MH bakenprojek sal offisieël op Dinsdag 23 Oktober geloods word 
wanneer die eerste baken by die Nasionale Amateurradiosentrum aangeskakel 
sal word. Gedurende die eerste fase van die projek sal dertig bakens in strategiese 
plekke oral in die land geplaas wees. Die bakens word gehuisves by lede van die 
Suid-Afrikaanse Radioliga en sal op 7 023 kHz uitsaai. Elke baken sal GG teen 
ongeveer 8 wpm in die volgende formaat, soos byv. vir ZS6SRL, uitstuur: “VE 
ZSGSRL BONLOGC KG33WV?” en 'n kort boodskap wat gevolg sal word deur 'n 
aantal lang seine in ooreenstemming met die roepseinafdeling. Byv. indien die 
baken in afdeling 6 geleë is, sal dit ses lang seine wees. Dit sal gevolg word deur 
vier kolletjies vir S-meterlesings. Die S-metersein verander in krag van 40 mW 
tot 5 mW in vier stappe. Die doel hiervan is om rapportering deur studente, 
wat nie in besit is van stelle met S-meters nie, te vergemaklik.In dien hulle vier 
kolletjies hoor, is dit 59, indien twee gehoor word, is dit 52 ens. 


Die kort boodskap sal in `n kompetisie vir leerders gebruik word. Finale beson- 
derhede word uitgewerk en sal aan die begin van die 2008 skooljaar bekend 
gemaak word. 


'n Volledige beskrywing van die bakenprogram is op die SARL se webtuiste 
beskikbaar. 


KONSEP KLI-STANDAARDE SAL NA DIE OKOSA-RAAD GAAN 


Die Standaarde Skakelkomitee (SSK) het verlede week die konsep, tussentydse 1 
Kraglyntelekommunikasiestandaarde vir Suid-Afrika goedgekeur. Die SSK het 
het ooreengekom dat slegs Klas B perke as die minimum vereistes van toepassing 
sal wees. Die Klas B perk vir geleide steurings is so 10 dB strenger as Klas A. 
Die KLI-industrie het gevra dat Klas A vereistes in industriële gebiede van 
toepassing sal wees, en ook by substasies, `n versoek wat deur die SARL in die 
komiteestadium geopponeer is. 


Die SARL is egter nie tevrede dat verpligte keping van HF-amateurbande nie in 
die konsepstandaarde, wat nou deur OKOSA oorweeg sal word voordat dit in 
die Staatskoerant, vir kommentaar gepubliseer sal word, ingesluit is nie. By die 
kommentaarstadium sal die SARL verdere vertoë rig en dokumentasie voorlê ter 
ondersteuning vabn die SARL se standpunt dat alle HF-amateurbande uitgekeep 
moet wees en dat die 10 dB keepvlak na `n hoër waarde verhoog moet word. 


Die tussentydse KLT-standaarde sal van krag bly totdat op internasionale stan- 
daarde ooreengekom is. Een van die argumente wat die SARL voorhou is dat 
die tydelike KLT-standaarde gebaseer is op die FCO-perke en dat installasies 
wat nou goedgekeur word moontlik nie aan die finale internasionale standaarde 
sal voldoen nie. Die hoofstruikelblok in die pad van internasionale standaarde 
is ooreenstemming oor die steuringsperke en die toetsmetodes. Baie Europese 
rolspelers aanvaar nie die FCC-perke as voldoende nie. 


MOENIE UITGESLUIT WORD VAN RADIO ZS, DIE @SL-BURO EN AN- 
DER DIENSTE NIE 


U kan maklik uitgesluit word van Radio 7S, die @SL-buro, toegang tot die 
afdeling vir lede alleen op die webwerf en ander dienste indien jou ledegeld vir 
2007/2008 nie voor 31 Oktober betaal is nie. Hierdie is 'n vriendelike herinnering 
aan luisteraar wat vergeet het om hulle verpligting na te kom. Dit is maklik 
om `n rekening te verlê en daarvan te vergeet! Dit is waarom herinnerings 
gepos word. Indien u vereffening hierdie bulletin voorafgegaan het, vergeet van 
die herinnering, indien nie, doen asb. `n elektroniese oordrag vandag nog of 
pos `n tjek aan die SARL.so gou as moontlik. Indien u nognie `n lid is nie, is 
dit nie te laat om aan te sluit nie. Volledige besonderhede is beskikbaar op 
www.sarl.org.za. 


HIERDIE WEEK IN TEGNOLOGIE 


Twee digitale modusse JT2 en JT4 word ondersteun deur 'n eksperimentele 
uitgawe van die populêre WSJT sagteware vir swak seine. Beide is ontwerp om 
OSO s te bewerkstellig onder uiters swak seintoestande terwyl gebruik gemaak 
word van dieselfde boodskapstruktuur en bronenkodering as wat in JT65 gebruik 
is. 


Die nuwe modus, genaamd JT?2, het 'n bandwydte van slegs 8,75 Hz wat dit 
moontlik maak dat dosyne kontakte kan plaasvind in die 2,4 kHz ESB stan- 
daard filterbandwydte waarmee hedendaagse sendontvangers toegerus is. Die 
stelsel gebruik `n tweetoon frekwensieskuifsleutelingmodulasie vir sinchronisasie 


en BPSK vir die ge-enkodeerde gebruikersinligting. Op hierdie manier kan beide 
'n sincgreep en datagreep met elke kanaalsimbool gestuur word. Simbole word 
teen 'n datatempo van 4,375 baud gastuur en toonskeiding vir die tweetoon- 
FSS-modulasie is 4,375 Hz. 


Die prestasie van JT2 mag uiteindelik so goed soos die van JT65 wees, of effens 
beter teen 144 MHz en laer. Indien dit verbeter kan word om tot by sy poten- 
siaal te kan werk, kan JT?2 van groot hulp wees vir lukrake A-M-A-bedryf op 2 
meter, veral vir diegene sonder panoramiese wyebandontvangers en sagteware 
soos MAP 65. JT?2 mag ook aantreklik wees vir gebruik op baie lae frekwensies, 
medium frekwensie en hoë frekwensie onder swakseintoestande. 


JT4 is soortgelyk aan JT?2 behalwe dat dit viertoonfrekwensieskuifsleuteling ge- 
bruik. Dit so, kan dit ook beide `n sincgreep en datagreep in elke simbool insluit. 
Weereens is die sleutelspoed 4,375 baud en 'n aantal verskillende toonspasiërings 
word aangebied. 


Verdere inligting aangaande JT2 en JT4 is aanlyn beskikbaar. (Gaan na 
www.sarl.org.za, klik op publikasies en kies ARMI vir koppelings na die 
webblaaie van WSJT. 


NOMINASIES VIR SARL-RAADSLEDE INGEWAG 
Nominasie vir SARL-Raadslede word ingewag tot 30 Noivember. 


Raadslede moet oor sekere vaardighede beskik sowel as `n passie om amateur- 
radio in Suid-Afrika te verbeter en te ontwikkel. Ons is gelukkig dat ons sulke 
raadslede het maar hulle moet van tyd tot tyd van hul posisie in die Raad af- 
stand doen weens familie-omstandighede, werkverpligtings of omdat hulle net 
'n breek benodig ten einde amateurradio te bedryf. Nuwe raadslede kom met 
nuwe idees en dit is ook nodig. 


Ons moet vir die toekoms beplan en dit is nodig dat die toekomstige Presi- 
dent vir `n aantal jare op die Raad dien ten einde die nodige ondervinding vir 
presidentskap op te doen. 


Diens op die Raad is ook `n uitstekende manier om vertroud te raak met die 
werking van die beherende instansie vir amateurradio in hierdie land. 


Lede van die SARL word versoek om persone te nomineer wat hulle dink oor die 
nodige vaardighede beskik vir posisies soos President, Visepresident, Sekretaris 
en Tesourier van die SARL of enige van die ander belangrike portfolios. Die 
sluitingsdatum is 30 November. Indien u meer wil lees aangaande die verskeie 
porfolios van die SARL-Raad, besoek www.sarl.org.za, klik op “services”, kies 
“council” en dan “Oouncillor Portfolios”. Jy moet net `n portfolio vind wat jou 
interesseer. 


Nominasie moet `n beknopte amateurradio verwante CV van nie meer as 200 
woorde nie, insluit, moet deur die nomineerder en sekondant onderteken wees 
sowel as `n onderneming van die genomineerde dat hy sy nominasie aanvaar en 
bereid sal wees om op die Raad te dien, indien hy of sy verkies word. 


KLUBNUUS 


Die Overberg Amateurradioklub, ZSI1OAR, in samewerking met die Hermanus 
Magnetiese Observatorium, ZS1HMO, beplan `n ope dag om die aktiwiteite van 
die HMO aan die algemene publiek in Hermanus bekend te stel. 


U word uitgenooi om die HMO gedurende die oggend van 27 Oktober te besoek 
of om op die lug te kom en met van die lokale amateurs te gesels. 


HE-VOORTPLANTINGSVOORSPELLING 


Hannes Coetzee, ZS6BZP, rapporteer dat die verwagte sonaktiwiteitsvlak baie 
laag sal wees. Die verwagte geomagnetiese veld sal stil wees behalwe gedurende 
26 Oktober wanneer lae stormvlakke verwag word. Die verwagte effektiewe 
sonvlektelling sal gedurende die komende week minder as 5 wees. Met somer 
in die lug is die DX toestande ook gelukkig bietjie meer rooskleurig, veral die 
Noord-Suidpaaie. 


15 m en 20 m is die beste keuse vir DX met moontlike 10, 15 en 20 m-openinge 
vanaf 14:00 SAT na Indië. Daar is `n moontlikheid van 20 m-openinge na Aus- 
tralië vanaf 06:00. 


Vanaf ongeveer 16:00 is daar moontlike 10, 15 en 20 m-openinge na Europa. 
Vanaf ongeveer 20:00 is daar moontlike 15, 20 en 80 m-openinge na die VSA. 


Vir die morsekode- en digitale entoesiaste sal dit lonend wees om 10 MHZz te 
monitor. 


Plaaslik gaan toestande gedurende die dag op 40 m goed wees en selfs 30 m 
behoort goed oor die langer afstande te werk. 


Verder is dit nou weer die tyd om saans kontakte te maak vir jou 80 m WAZS- 
toekenning. Dit is nou as die donderstorms vir jou 'n kans gaan gee. 


Onthou dat hierdie net `n voorspelling is en dat HF jou steeds kan verras. Skakel 
jou stel aan, luister en roep ook C@ om seker te maak dat jy deel van die 
opwinding is. 


Besoek gerus www.spaceweather.co.za vir meer inligting. 
DAGBOEK VAN GEBEURE 


27 Oktober Opedag by die HMO; 30 November Sluitingsdatum vir nominasies 
vir SARL-Raadslede. 


Sarlnuus nooi klubs en individue uit om nuusberigte wat vir radioamateurs en 
kortgolfluisteraars van belang is in te stuur. Indien moontlik, plaas nuusberigte 
in beide Afrikaans en Engels op www.sarl.org.za/newsinbox.asp nie later nie as 
die Donderdag wat die bulletindatum voorafgaan. 


Die SARL nooi u ook om na die program Amateur Radio Mirror International, 
wat om 10:00 SAT op 145,750 MHZ in die Pretoriagebied met herleidings op 7 
(82, 7 205 en 17 590 kHrz, te luister. Vir oudiostrome en Echolink deur ZS6FCS, 


besoek www.sarl.org.za, klik op ARMI en volg die skakels. `n Heruitsending vind 
Maandagaande om 21:00 SAT op 3 215 kHz plaas. Sentech borg die uitsendings 
op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
George, ZSONE, saamgestel is. 


'n Voorspoedige week word aan almal toegewens, 738. 


/EX 


